Rossiyaning 1917-yilgacha bo‘lgan qiyofasi rangli suratlarda (fotogalereya)

The Washington Post Rossiyalik fotosuratchi Sergey Mixaylovich Prokudin-Gorskiy olgan suratlarni rangli ko‘rinishda e’lon qildi, ularda 1917-yilgacha bo‘lgan Rossiya o‘z ifodasini topadi.

Prokudin-Gorskiy 1863-yilda Vladimir shahrida tug‘ilgan va kimyo bo‘yicha ta’lim olgan. Butun faoliyatini u fotografiyani rivojlantirishga bag‘ishlagan. O‘zining original tadqiqotlari natijasida u rangli diapozitivlarni ishlab chiqarish va rangli filmlarni tasvirga tushirish uchun patent olgan.

1908-yilda Prokudin-Gorskiy rangli fotografiyada erishilgan texnologik yutuqlardan Rossiya Imperiyasi fotohujjatlarini yaratishda foydalanish rejasini ishlab chiqdi. Shoh Nikolay II dan qorong‘i xonaga ega maxsus jihozlangan temir yo‘l vagonini olgach, taqiqlangan hududlarga kirish va Imperiyaning byurokratik doiralari tomonidan hamkorlik qilinishi imkoniyati bilan ta’minlovchi ruxsatnomalar bilan 1907-yildan 1915-yilgacha Rossiya Imperiyasi haqida fotosuratlardan iborat ma’lumot to‘pladi.

Prokudin-Gorskiy 1918-yilda Rossiyadagi inqilobdan so‘ng u yerni butunlay tark etdi va Parijga ko‘chib o‘tdi, u yerda 1944-yilda vafot etdi.



Uning inqilob arafasidagi Rossiya tasvirlaridan iborat shishali negativlarini AQSh Kongressi kutubxonasi 1948-yilda uning merosxo‘rlaridan sotib oldi.